**Izziņa par atzinumos sniegtajiem iebildumiem**

par Ministru kabineta noteikumu projektu „Noteikumi par atlīdzības apmēru Sabiedrības integrācijas fonda

**padomes locekļiem, kas ir nevalstisko organizāciju pārstāvji”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu:**

|  |  |
| --- | --- |
| Datums | 2019.gada 26.novembris |
|  |  |
| Saskaņošanas dalībnieki | Tieslietu ministrija, Finanšu ministrija, Valsts kanceleja, Latvijas Brīvo arodbiedrību savienība un biedrība „Latvijas Pilsoniskā alianse” |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekts. | **Tieslietu ministrija:**Atbilstoši informatīvajam ziņojumam "Priekšlikumi ārējo normatīvo aktu grozījumu skaita samazināšanai" nepieciešams mazināt tiesiskā regulējuma pārmērīgu jaunradi skaitā un apjomā. Ministru kabineta 2014. gada 26. augusta sēdes protokollēmuma Nr. 45 45.§ 12.7. apakšpunktā noteikts, ka atbildīgā ministrija normatīvā akta projektu izstrādā, pēc iespējas izvairoties no vienu jomu regulējošā tiesiskā regulējuma sadrumstalotības; nepieciešamības gadījumā spēkā esošo normatīvo aktu papildina ar pilnvarojumam atbilstošu regulējumu. Ja tiesiskais regulējums ir sadrumstalots pa vairākiem normatīvajiem aktiem, tiesisko attiecību dalībniekiem ir grūti orientēties tiesiskajā regulējumā, kas noved pie vairākām negatīvām sekām: pirmkārt, savu tiesību un pienākumu nepietiekoša izpratne; otrkārt, palielinās normatīvo aktu pārkāpuma risks; treškārt, pieaug negatīva attieksme pret likumdevēju un valsts pārvaldes institūcijām kopumā. Vēršam uzmanību, ka Ministru kabineta 2011. gada 27. septembra noteikumi Nr. 727 "Kārtība, kādā tiek izraudzītas nevalstiskās organizācijas darbam Sabiedrības integrācijas fonda padomē" (turpmāk – MK noteikumi Nr. 727) noteic kārtību, kādā tiek izraudzītas nevalstiskās organizācijas, kuras ir tiesīgas deleģēt savu pārstāvi darbam Sabiedrības integrācijas fonda (turpmāk – Fonds) padomē. Līdz ar to MK noteikumu Nr. 727 regulējums par nevalstiskās organizācijas darbu Fonda padomē, kā arī noteikumu projektā paredzētais regulējums par atlīdzības apmēra noteikšanu ir savstarpēji saistīti. Ņemot vērā minēto, lai normatīvais regulējums nebūtu sadrumstalots, ierosinām noteikumu projektā paredzēto regulējumu ietvert MK noteikumos Nr. 727, attiecīgi tos precizējot atbilstoši veiktajiem grozījumiem Sabiedrības integrācijas fonda likumā. | **Ņemts vērā**Kultūras ministrija skaidro, ka pēc 2019.gada 8.jūlija likuma „Grozījumi Sabiedrības integrācijas fonda likumā” (stājās spēkā 2019.gada 23.jūlijā) pieņemšanas tika izvērtēts, vai atbilstoši Sabiedrības integrācijas fonda likuma 9.panta piektajā daļā (stājas spēkā 2020.gada 1.janvārī) noteiktajam normatīvajam regulējumam jāizstrādā jauns tiesību akts vai tas jāietver jau esošā tiesību aktā, veicot attiecīgus grozījumus. Ņemot vērā to, ka Sabiedrības integrācijas fonda likuma 9.panta piektajā daļā (stājas spēkā 2020.gada 1.janvārī) minētajam regulējumam ir jāstājas spēkā 2020.gada 1.janvārī, tika izvēlēts risinājums izstrādāt jaunus Ministru kabineta noteikumus. Sabiedrības integrācijas fonda (turpmāk – SIF) padome, izvērtējot Sabiedrības integrācijas fonda likuma 9.panta piektajā daļā minētā tiesiskā regulējuma izstrādi, ir atbalstījusi šādu pieeju. Izstrādājot jaunus Ministru kabineta noteikumus, nevalstiskajām organizācijām tiek piedāvāts tiesiskais regulējums, kas būs viegli atrodams, uztverams un pārskatāms. Savukārt Tieslietu ministrijas minēto Ministru kabineta 2011.gada 27.septembra noteikumu Nr.727 „Kārtība, kādā tiek izraudzītas nevalstiskās organizācijas darbam Sabiedrības integrācijas fonda padomē” (turpmāk – MK noteikumi Nr.727) grozījumu projekts ietvertu lielāku grozījumu tvērumu un izskatāmo jautājumu loku, tai skaitā nevalstisko organizāciju pārstāvju atlases kārtības maiņu, u.c. jautājumus, kas būtu jāskata kopsakarā un tam būtu nepieciešamas plašākas diskusijas ar NVO sektoru. Minēto grozījumu veikšana MK noteikumos Nr.727 tiek plānota 2020.gadā. | Sagatavots Ministru kabineta sēdes protokollēmuma projekta 2.punkts šādā redakcijā:„2. Kultūras ministrijai sagatavot un kultūras ministram līdz 2020.gada 31.decembrim iesniegt noteiktā kārtībā izskatīšanai Ministru kabinetā Ministru kabineta noteikumu projektu „Grozījumi Ministru kabineta 2011.gada 27.septembra noteikumos Nr.727 „Kārtība, kādā tiek izraudzītas nevalstiskās organizācijas darbam Sabiedrības integrācijas fonda padomē””, tajā ietverot Ministru kabineta noteikumu projekta „Noteikumi par atlīdzības apmēru Sabiedrības integrācijas fonda padomes locekļiem, kas ir nevalstisko organizāciju pārstāvji” regulējumu.” |
| 2. | Ministru kabineta noteikumu projekta 2.punkts:„2. Fonda padomes locekļa, kas ir nevalstiskās organizācijas pārstāvis, atlīdzības apmērs ir 118,96 *euro* par vienu Fonda padomes sēdi. Atlīdzība ietver samaksu par sagatavošanos un piedalīšanos Fonda padomes sēdē, kā arī darba devēja valsts sociālās apdrošināšanas obligātās iemaksas.” | **Tieslietu ministrija:**Noteikumu projekta anotācijas I sadaļas 2. punktā ir atspoguļota informācija, ka, ņemot vērā Fondam noteiktos uzdevumus un atbilstoši Fonda padomes locekļu, kas ir nevalstisko organizāciju pārstāvji, amata pienākumiem, atlīdzības apmērs ir pielīdzināms Ministru kabineta 2010. gada 30. novembra noteikumu Nr. 1075 "Valsts un pašvaldību institūciju amatu katalogs" 35. amatu saimes "Politikas ieviešana" V līmenim un 13. mēnešalgu grupas 3. kategorijai, kurai saskaņā ar Ministru kabineta 2013. gada 29. janvāra noteikumiem Nr. 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" (turpmāk – MK noteikumi Nr. 66) piemērojama maksimālā mēneša darba alga – 1 917 *euro*. Attiecīgi Fonda padomes loceklis, kas ir nevalstiskās organizācijas pārstāvis, saņems minēto atlīdzību 118,96 *euro* apmērā par vienu Fonda padomes sēdi*.*Ievērojot minēto, ierosinām izvērtēt lietderību noteikumu projekta 2. punktā noteikt konkrētu atlīdzības apmēru. Proti, veicot grozījumus mēnešalgā, kas ir noteikta MK noteikumos Nr. 66, attiecīgi grozījumi būs jāveic arī noteikumu projektā. Līdz ar to ierosinām izvērtēt, vai attiecīgais atlīdzības apmērs nav nosakāms ar atsauci uz MK noteikumos Nr. 66 noteikto apmēru, ņemot vērā darba stundas tarifa likmi un faktiski nostrādāto darba stundu skaitu mēnesī. | **Ņemts vērā**Kultūras ministrija skaidro, ka Ministru kabineta noteikumu projekta 2.punktā noteikto atlīdzības apmēru izstrādāja SIF, konsultējoties ar nevalstisko organizāciju pārstāvjiem un sadarbībā ar Valsts kancelejas atlīdzības speciālistiem. Šāds atlīdzības modelis guva atbalstu arī no SIF padomes puses un tas tika atbalstīts Kultūras ministrijas 2019.gada 31.jūlijā izveidotajā darba grupā tiesību aktu projektu izstrādei sabiedrības integrācijas jomā, kurā ir pārstāvēta Kultūras ministrija, Vides aizsardzības un reģionālās attīstības ministrija, Izglītības un zinātnes ministrija, Labklājības ministrija un Tieslietu ministrija, kā arī Valsts kanceleja, Sabiedrības integrācijas fonds un Nevalstisko organizāciju un Ministru kabineta sadarbības memoranda īstenošanas padomes pārstāvis. | Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Projekta 2.punkts nosaka Fonda padomes locekļa, kas ir nevalstiskās organizācijas pārstāvis, atlīdzības apmēru par vienu Fonda padomes sēdi – 118,96 *euro*. Atlīdzībā ir ietverta gan samaksa par sagatavošanos un piedalīšanos Fonda padomes sēdē, gan darba devēja valsts sociālās apdrošināšanas obligātās iemaksas. Minēto atlīdzības apmēru izstrādāja Fonds, konsultējoties ar nevalstisko organizāciju pārstāvjiem un sadarbībā ar Valsts kancelejas atlīdzības speciālistiem. Šāds atlīdzības modelis guva atbalstu arī no Fonda padomes puses un tas tika atbalstīts Kultūras ministrijas 2019.gada 31.jūlijā izveidotajā darba grupā tiesību aktu projektu izstrādei sabiedrības integrācijas jomā un Nevalstisko organizāciju un Ministru kabineta sadarbības memoranda īstenošanas padomē. Atlīdzības apmēra detalizēts aprēķins ir ietverts Projekta sākotnējās ietekmes novērtējuma ziņojuma (anotācijas) III. sadaļā „Tiesību akta projekta ietekme uz valsts budžetu un pašvaldību budžetiem”. [..]” |
| 3. | Ministru kabineta noteikumu projekta 2. un 3.punkts:„2. Fonda padomes locekļa, kas ir nevalstiskās organizācijas pārstāvis, atlīdzības apmērs ir 118,96 *euro* par vienu Fonda padomes sēdi. Atlīdzība ietver samaksu par sagatavošanos un piedalīšanos Fonda padomes sēdē, kā arī darba devēja valsts sociālās apdrošināšanas obligātās iemaksas.3. Fonda padomes loceklim, kas ir nevalstiskās organizācijas pārstāvis, kompensē ceļa izdevumus ne vairāk kā 40 *euro* par sēdi, pamatojoties uz šos izdevumus apliecinošiem dokumentiem (sabiedriskā transporta braukšanas biļetes vai degvielas izdevumus apliecinoši dokumenti).” | **Finanšu ministrija:**Lai nodrošinātu vienlīdzības principa piemērošanu ar citu kultūras nozarē jau esošu padomju darbību, piemēram, Valsts kultūrkapitāla fonda padome, ir pārskatāms atlīdzības apmērs par Sabiedrības integrācijas fonda padomes locekļa amata pienākumu pildīšanu, paredzot, ka atlīdzība tiek noteikta tikai par piedalīšanos Sabiedrības integrācijas fonda padomes sēdē. Līdz ar to lūdzam attiecīgi precizēt noteikumu projekta 2.punktu, kā arī svītrot noteikumu projekta 3.punktu. | **Ņemts vērā**Kultūras ministrija vērš uzmanību, ka Ministru kabineta noteikumu projekta 2.punktā noteikto atlīdzības apmēru izstrādāja SIF, konsultējoties ar nevalstisko organizāciju pārstāvjiem un sadarbībā ar Valsts kancelejas atlīdzības speciālistiem. Šāds atlīdzības modelis guva atbalstu arī no SIF padomes puses un tas tika atbalstīts Kultūras ministrijas 2019.gada 31.jūlijā izveidotajā darba grupā tiesību aktu projektu izstrādei sabiedrības integrācijas jomā.Kultūras ministrija skaidro, ka SIF padome ir veidota kā pārnozaru padome, tās sastāvā ir Ministru prezidenta pārstāvis, kultūras ministrs, izglītības un zinātnes ministrs, labklājības ministrs, vides aizsardzības un reģionālās attīstības ministrs un tieslietu ministrs un četri dažādu jomu nevalstisko organizāciju pārstāvji.Ievērojot valsts pārvaldes labās prakses piemēru, kāds tiek ievērots Ministru kabineta 2018.gada 20.februāra noteikumos Nr.101 „Noteikumi par Sociālo uzņēmumu komisiju”, kā arī lai nodrošinātu vienlīdzīgas reģionālās pārstāvniecības iespējas SIF padomes locekļiem, kas pārstāv Latvijas reģionus, piedalīties SIF padomes sēdēs, Ministru kabineta noteikumu projektā ir jāsaglabā ceļa izdevumu kompensēšanas mehānisms.SIF padome ir SIF lēmējorgāns, kas pārvalda to un lemj par SIF darbības prioritātēm, apstiprina vidējā termiņa darbības stratēģiju, saskaņo un apstiprina SIF valsts budžeta pieprasījumu un tā izlietojumu kārtējam gadam, kontrolē SIF līdzekļu izlietojumu, izskata gada pārskatu, programmu un īstenoto projektu izvērtēšanas ziņojumus, apstiprina projektu konkursu nolikumus, komisiju sastāvu un nolikumu, kā arī apstiprina projektu konkursu rezultātus. Ņemot vērā SIF padomes sēdēs izskatāmo jautājumu apjomu un sarežģītības pakāpi, SIF padomes locekļu atlīdzības apmērs veidojas no faktiski nostrādāto stundu skaita, kas nepieciešams, lai nodrošinātu jēgpilnu dalību SIF padomes sēdē. SIF padomes locekļiem, kas ir nevalstisko organizāciju pārstāvji, pirms SIF padomes sēdes ir nepieciešams iepazīties ar sēdē izskatāmajiem jautājumiem un sagatavoties to izskatīšanai SIF padomes sēdē. Līdz ar to atlīdzība par sagatavošanos SIF padomes sēdei ir saglabājama. | Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Projekta 2.punkts nosaka Fonda padomes locekļa, kas ir nevalstiskās organizācijas pārstāvis, atlīdzības apmēru par vienu Fonda padomes sēdi – 118,96 *euro*. Atlīdzībā ir ietverta gan samaksa par sagatavošanos un piedalīšanos Fonda padomes sēdē, gan darba devēja valsts sociālās apdrošināšanas obligātās iemaksas. Minēto atlīdzības apmēru izstrādāja Fonds, konsultējoties ar nevalstisko organizāciju pārstāvjiem un sadarbībā ar Valsts kancelejas atlīdzības speciālistiem. Šāds atlīdzības modelis guva atbalstu arī no Fonda padomes puses un tas tika atbalstīts Kultūras ministrijas 2019.gada 31.jūlijā izveidotajā darba grupā tiesību aktu projektu izstrādei sabiedrības integrācijas jomā un Nevalstisko organizāciju un Ministru kabineta sadarbības memoranda īstenošanas padomē. Atlīdzības apmēra detalizēts aprēķins ir ietverts Projekta sākotnējās ietekmes novērtējuma ziņojuma (anotācijas) III. sadaļā „Tiesību akta projekta ietekme uz valsts budžetu un pašvaldību budžetiem”.[..]Projekta 3.punkts nosaka, ka, ievērojot valsts pārvaldes labās prakses piemērus un pēc līdzības ar Sociālā uzņēmuma likuma 6.panta ceturtajā daļā noteikto atlīdzības saņemšanu un Ministru kabineta 2018.gada 20.februāra noteikumu Nr.101 „Noteikumi par Sociālo uzņēmumu komisiju” 28.punktā noteikto ceļa izdevumu kompensēšanu Sociālo uzņēmumu komisijas loceklim, kas nav pilnvarota amatpersona, Fonda padomes loceklim, kas ir nevalstiskās organizācijas pārstāvis, kompensē arī ceļa izdevumus ne vairāk kā 40 *euro* apmērā par Fonda padomes sēdi, pamatojoties uz šos izdevumus apliecinošiem dokumentiem (sabiedriskā transporta braukšanas biļetes vai degvielas izdevumus apliecinoši dokumenti). Tādejādi tiks nodrošinātas vienlīdzīgas reģionālās pārstāvniecības iespējas tiem Fonda padomes locekļiem, kas pārstāv Latvijas reģionus, piedalīties Fonda padomes sēdēs. [..]” |
| 4. | Ministru kabineta noteikumu projekta 4.punkts:„4. Šo noteikumu 2. un 3.punktā minēto atlīdzību Fonds izmaksā mēneša laikā pēc Fonda padomes sēdes.” | **Tieslietu ministrija:**No 2020. gada 1. janvāra Sabiedrības integrācijas fonda likuma 9. panta piektā daļa paredzēs, ka Fonda padomes sastāvā iekļautie nevalstisko organizāciju pārstāvji par amata pienākumu pildīšanu saņems atlīdzību. Atlīdzības apmēru noteiks Ministru kabinets.Vēršam uzmanību, ka, izstrādājot Ministru kabineta noteikumus, to saturam jāatbilst likumā noteiktajam pilnvarojumam. Ministru kabineta noteikumu saturs nedrīkst būt ne šaurāks, ne plašāks par likumā noteikto pilnvarojumu. Ņemot vērā minēto, lūdzam svītrot noteikumu projekta 4. punktu, jo likumdevējs Ministru kabinetam Sabiedrības integrācijas fonda likuma 9. panta piektajā daļā paredzēja deleģējumu noteikt atlīdzības apmēru, nevis atlīdzības izmaksas kārtību. | **Ņemts vērā**Kultūras ministrija skaidro, ka Ministru kabineta noteikumu projekta 4.punktā ietvertais regulējums par atlīdzības izmaksas kārtību pēc būtības ir iekļaujams Ministru kabineta noteikumu projektā noteiktajā tiesiskajā regulējumā. Atlīdzības izmaksas kārtība ir būtiska, lai nerastos pārpratumi par atlīdzības saņemšanu. Pildot amata pienākumus, atlīdzība tiek izmaksāta reizi mēnesī, savukārt SIF padomes sēdes saskaņā ar Sabiedrības integrācijas fonda likumu notiek ne retāk kā reizi trijos mēnešos, t.i., to norise atsevišķos gadījumos var būt biežāka. Līdz ar to ir būtiski Ministru kabineta noteikumu projektā iekļaut tiesisko regulējumu, kas atlīdzības izmaksas kārtību sasaista ar SIF padomes sēžu norises biežumu. | Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts šādā redakcijā:„[..] Fonda padomes loceklis, kas ir nevalstiskās organizācijas pārstāvis, katru mēnesi Fonda sekretariātā iesniegs transporta (sabiedriskā transporta braukšanas biļetes vai degvielas izdevumus apliecinošus dokumentus) izdevumus apliecinošus dokumentus. Augstāk minētā atlīdzība tiks izmaksāta mēneša laikā pēc Fonda padomes sēdes (Projekta 4.punkts). Projekta 4.punktā ietvertais regulējums par atlīdzības izmaksas kārtību pēc būtības ir iekļaujams Projektā noteiktajā tiesiskajā regulējumā. Atlīdzības izmaksas kārtības noteikšana ir būtiska, lai Fonda padomes locekļiem nerastos pārpratumi par atlīdzības saņemšanu. Pildot Fonda padomes locekļa amata pienākumus, atlīdzība tiek izmaksāta reizi mēnesī, savukārt Fonda padomes sēdes saskaņā ar Fonda likumu notiek ne retāk kā reizi trijos mēnešos, t.i., to norise atsevišķos gadījumos var būt biežāka. Līdz ar to ir būtiski Projektā iekļaut tiesisko regulējumu, kas atlīdzības izmaksas kārtību sasaista ar Fonda padomes sēžu norises biežumu. [..]” |
| 5. | Ministru kabineta noteikumu projekta sākotnējās ietekmes novērtējuma ziņojuma (anotācijas) III sadaļa. | **Finanšu ministrija:**Ņemot vērā, ka Sabiedrības integrācijas fondam valsts budžeta dotācija pamatfunkciju īstenošanai likumprojektā “Par valsts budžetu 2020.gadam” un likumprojektā “Par vidēja termiņa budžeta ietvaru 2020., 2021. un 2022. gadam” 2020. – 2022.gadam ir plānota nemainīga ik gadu, nav pamatojuma papildus finansējuma pieprasījumam 2021.gadam un turpmākajiem gadiem. Līdz ar to ir precizējama anotācijas III. Sadaļa, paredzot, ka noteikumu projekta īstenošana tiks nodrošināta Sabiedrības integrācijas fonda esošo valsts budžeta līdzekļu ietvaros. | **Ņemts vērā**Kultūras ministrija skaidro, ka atlīdzība nav paredzēta SIF darbiniekiem. Līdz šim SIF padomes locekļi, kas ir nevalstisko organizāciju pārstāvji, atlīdzību nav saņēmuši un līdz ar to SIF šādam mērķi nav ieplānoti valsts budžeta līdzekļi. Ņemot vērā likumprojekta „Par valsts budžetu 2020.gadam” sagatavošanas un pieņemšanas grafiku, atlīdzība nevalstisko organizāciju pārstāvjiem 2020.gadā tiek nodrošināta no Fonda esošā budžeta. Jautājums par 2021.gadā un nākamajos gados papildus nepieciešamo finansējumu atlīdzībai nevalstisko organizāciju pārstāvjiem skatāms valsts budžeta 2021.gadam sagatavošanas procesā un minētais priekšlikums būtu virzāms tad, ja budžeta sagatavošanas procesā ir atbalstīta finansējuma piešķiršana Sabiedrības integrācijas fonda  prioritārajam pasākumam. | Precizēta Ministru kabineta noteikumu projekta sākotnējās ietekmes novērtējuma ziņojuma (anotācijas) III sadaļa. |

Sanita Rancāne-Delekolē

Kultūras ministrijas

Sabiedrības integrācijas departamenta direktore

Tālr. 67330310; Sanita.Rancane-Delekole@km.gov.lv